cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1060
title: การศึกษาความเป็นไปได้โครงการพัฒนาที่ดินย่านสะพานสมเด็จพระปิ่นเกล้า

description: การศึกษาความเป็นไปได้ในการพัฒนาที่ดินย่านสะพานสมเด็จพระปิ่นเกล้า เป็นการศึกษาและวิเคราะห์ถึงปัจจัยในด้านต่างๆ เช่น กฎหมาย การตลาด และการเงินเบื้องต้น ที่มีผลต่อการพัฒนาที่ดิน โดยที่ดินแปลงที่ต้องการศึกษา มีลักษณะเป็นรูปสี่เหลี่ยมผืนผ้าขนาด 307 ตารางวา ตั้งอยู่ในซอยสมเด็จพระปิ่นเกล้า 2 หรือซอยวัดดาวดึงส์ โดยอยู่ห่างจากถนนหลักประมาณ 400 เมตร ด้านกฎหมายจัดอยู่ในพื้นที่เขตสีน้ำตาล พ.8-8 เป็นที่ดินประเภทที่อยู่อาศัยหนาแน่นมาก สามารถใช้ประโยชน์จากที่ดินได้ FAR 6:1 และ OSR 5% ถนนหน้าโครงการกว้าง 6 เมตร (เดิมเป็นพื้นที่ลำประโดง) และอยู่ภายใต้ข้อบัญญัติกรุงเทพมหานคร ว่าด้วยเรื่องข้อกำหนดการก่อสร้างบริเวณโดยรอบสะพานพระราม 8 บริเวณที่ 1 โดยสามารถสร้างอาคารสูงได้ไม่เกิน 16 เมตร ด้วยข้อจำกัดทางด้านกฎหมาย กายภาพ และการวิเคราะห์ความคุ้มค่าในการลงทุนเบื้องต้นแล้ว พบว่าที่ดินบริเวณนี้เหมาะแก่การทำโครงการอพาร์ทเม้นท์มากที่สุด และจากการสำรวจตลาด พบว่าอัตราการเช่าอพาร์ทเม้นท์ในบริเวณเชิงสะพานสมเด็จพระปิ่นเกล้ายังคงมีปริมาณที่ค่อนข้างสูง ซึ่งหมายความว่ายังคงมีความต้องการเช่าของผู้เช่าในปริมาณมากจากการวิเคราะห์ความเป็นไปได้ของโครงการอพาร์ทเม้นท์ “Mark Pinklao” มีมูลค่าโครงการรวมทั้งหมด เท่ากับ 68,213,200 บาท ต้นทุนเงินทุน (WACC) เท่ากับ 8.56% มูลค่าปัจจุบันสุทธิ (NPV) อยู่ที่ 10,981,205 บาท และอัตราผลตอบแทนภายใน (IRR) เท่ากับ 10.45% ระยะเวลาคืนทุนของโครงการ (Pay Back Period) มีค่าเท่ากับ 12.45 ปี หรือ 12 ปี 5 เดือน 12 วัน จากผลลัพธ์ดังกล่าว โครงการอพาร์ทเม้นท์ “Mark Pinklao” บริเวณเชิงสะพานสมเด็จพระปิ่นเล้า มีความเป็นไปได้ทางการเงินตามที่ได้คาดหวังไว้ และเมื่อทำการวิเคราะห์ปัจจัยเสี่ยงและความอ่อนไหวในแต่ละด้านที่มีผลต่อค่าตอบแทนของโครงการ พบว่าผลการวิเคราะห์นั้นอยู่ในระดับที่สามารถยอมรับได้ จึงสรุปได้ว่าโครงการนี้มีความน่าสนใจและคุ้มค่ากับการลงทุน
DOI: 10.14457/tu.the.2016.1031
title: การศึกษาความเป็นไปได้ของโครงการโฮมออฟฟิศ บนที่ดินซอยจันทน์ 45

description: จากการศึกษาความเป็นไปได้ของการพัฒนาที่ดินขนาด 768 ตารางวา บนที่ดินซอยจันทน์ 45 โดยใช้วิธีการวิเคราะห์ทางกายภาพ การตลาด และการเงินของอสังหาริมทรัพย์ที่ก่อให้เกิดประโยชน์สูงสุด และดีที่สุดบนที่ดินแปลงดังกล่าว ซึ่งสามารถสรุปการวิเคราะห์โดยแยกเป็นส่วนๆ ดังนี้- ด้านกายภาพ ทำการศึกษาทางด้านทำเลที่ตั้ง การเข้าถึงโครงการ การเชื่อมต่อไปยังพื้นที่สำคัญ, การเดินทาง, สาธารณูปโภค สาธารณูปการในพื้นที่ทั้งในปัจจุบัน และอนาคต, การศึกษาทางด้านกฎหมายควบคุม เพื่อให้เกิดความถูกต้องของลักษณะประเภทของโครงการ และอาคารที่จะก่อสร้าง โดยได้ผลสรุปโครงการที่เหมาะสม คือ โครงการโฮมออฟฟิศ ภายใต้ชื่อโครงการคือ WORKSPACE Chan-Sathorn ลักษณะโครงการเป็นโฮมออฟฟิศ หน้ากว้าง 5.7 เมตร ที่จอดรถ 2 คัน สูง 4 ชั้น พื้นที่ใช้สอย 270 ตารางเมตร แปลงที่ดินขนาดมาตรฐาน 27.2 ตารางวา จำนวน 11 แปลง, ขนาดที่ดิน 39 ตารางวา จำนวน 2 แปลง และขนาดที่ดิน 41 และ 46 ตารางวา อย่างละ 1 แปลง รวมทั้งสิ้นจำนวน 14 แปลง โครงการมีพื้นที่จอดรถส่วนกลางจำนวน 36 คัน ซึ่งโครงการมีจุดเด่นในด้านทำเลที่ตั้งที่อยู่ใกล้ศูนย์กลางทางธุรกิจทั้งสาทร และสีลม รวมทั้งความสามารถในเข้าถึงพื้นที่พาณิชยกรรม ทางด่วน รถไฟฟ้า และอื่นๆ ที่มีความสะดวกอย่างมาก- ทางด้านการตลาด ได้ผลสรุปทางการตลาด คือ ตลาดภาพรวมมีแนวโน้มการเติบโตของอสังหาริมทรัพย์ประเภทที่พักอาศัยแนวราบราคาสูง ทดแทนคอนโดมิเนียมที่มีจำนวนห้องพักล้นตลาด ในส่วนของคู่แข่งทางตรงมีอัตราการขายในพื้นที่อยู่ที่ 2-3 หลัง/เดือน ลูกค้าหลักคือผู้ประกอบการธุรกิจส่วนตัวในพื้นที่ใกล้เคียง ในส่วนการขายเนื่องจากโครงการ WORKSPACE เป็นโครงการจากผู้ประกอบการรายใหม่ ซึ่งยังไม่มีชื่อเสียง และความน่าเชื่อถือจากตลาดอสังหาริมทรัพย์ประเภทนี้ โดยคู่แข่งของโครงการเป็นผู้พัฒนาขนาดใหญ่ที่มีชื่อเสียงในวงการอสังหาริมทรัพย์มายาวนานพอสมควร ดังนั้นทางโครงการจึงตัดสินใจว่าจ้างบริษัทซึ่งทำหน้าที่เป็น SOLE AGENT ให้กับทางโครงการ- ทางด้านการเงิน จากการศึกษาราคาตลาดโฮมออฟฟิศในพื้นที่ และความเป็นไปได้ทางการเงินเบื้องต้น ได้ผลสรุปการตั้งราคาขายเริ่มต้นที่แปลงมาตรฐานหลังละ 18,155,000 บาท คิดเป็นราคาต่อตารางเมตร 67,000 บาท ต้นทุนทางการเงิน (WACC) 8.04% และคิดดอกเบี้ยปัจจุบันที่ 7.25% ซึ่งแยกผลการวิเคราะห์สมมุติภาพโครงการออกเป็น 3 กรณี คือกรณีที่ดีที่สุด (BEST CASE) ต้นทุนค่าก่อสร้างลดลง 5% และระยะเวลาในการขาย 9 เดือน ซึ่งได้ทางการเงิน ดังนี้ NPV 24,299,573 บาท และ IRR 17%กรณีความเป็นไปได้มากที่สุด (BASE CASE) ต้นทุนค่าก่อสร้างตามราคาปัจจุบัน และระยะเวลาในการขาย 12 เดือน ซึ่งได้ทางการเงิน ดังนี้ NPV 20,975,443 บาท และ IRR 16%กรณีแย่ที่สุด (WORST CASE) ต้นทุนค่าก่อสร้างเพิ่มขึ้น 5% และระยะเวลาในการขาย 15 เดือน ซึ่งได้ทางการเงิน ดังนี้ NPV 17,651,312 บาท และ IRR 14%สรุปจากการศึกษากรณีทั้ง 3 นั้นจะพบว่า แม้ในกรณีที่แย่ที่สุดแล้วแต่ผลตอบแทนทางการเงินของโครงการยังมีความเป็นไปได้อยู่ คือ ค่า NPV&gt;0 และค่า IRR&gt;WACC ซึ่งแสดงให้เห็นว่าโครงการมีความเป็นไปได้ในแง่การพัฒนาโครงการทางกายภาพ การตลาด และการลงทุนทางการเงิน
DOI: 10.14457/tu.the.2016.1032
title: การศึกษาความเป็นไปได้ของการพัฒนาโครงการบนที่ดินเปล่า ตำบลหนองปรือ อำเภอบางละมุง จังหวัดชลบุรี

description: ที่ดินขนาด 5 ไร่ 2 งาน 75 ตารางวา ตั้งอยู่ในซอยชัยพรวิถี 25 ติดกับทางหลวงพิเศษหมายเลข 7 (ถนนมอเตอร์เวย์ – พัทยาตัดใหม่) ตำบลหนองปรือ อำเภอบางละมุง จังหวัดชลบุรี  อยู่ในผังเมืองพัทยา เขตสีเหลือง เป็นที่ดินประเภทที่อยู่อาศัยหนาแน่นน้อย มี FAR 2.5:1 และ OSR 12.5 การวิเคราะห์ตลาดเบื้องต้นพบว่า การพัฒนาเป็นศูนย์การค้า สำนักงานและอาคารชุด ยังไม่เป็นที่นิยมในพื้นที่ สำหรับการพัฒนาเป็นที่อยู่อาศัยแนวราบ  ได้วิเคราะห์เปรียบเทียบระหว่าง โครงการบ้านเดี่ยว บ้านแฝด ทาวน์เฮ้าส์ และอาคารพาณิชย์ พบว่า บ้านแฝดและ อาคารพาณิชย์มีอัตราดูดซับต่ำ โดยเมื่อวิเคราะห์ด้วยการเงิน พบว่า การพัฒนาเป็นโครงการบ้านเดี่ยวและโครงการทาวน์เฮ้าส์  ได้ผลตอบแทนไม่ต่างกันมากนัก ซึ่งในด้านผู้ลงทุนรายใหม่ โครงการทาวน์เฮ้าส์ เป็นทางเลือกที่น่าสนใจมากกว่า เพราะสามารถสร้างมูลค่าโครงการได้สูงกว่า ด้วยจำนวนยูนิตที่มาก และสามารถแบ่งเฟสการก่อสร้างได้ โดยมีต้นทุนต่อหลังต่ำกว่า  โครงการ EASE Ville เป็นโครงการทาวน์เฮ้าส์ แนวโมเดิร์น ทรอปิคอล ประกอบด้วยจำนวนแปลงขาย 70 แปลง ขนาดที่ดินตั้งแต่ 20-40 ตารางวา  กลุ่มลูกค้าเป็นกลุ่มผู้มีรายได้ประมาณ 40,000 บาท/เดือน/ครัวเรือน ขึ้นไป  ผลิตภัณฑ์ของโครงการมี 2 แบบ คือ แบบบ้าน Glory ขนาดพื้นที่ใช้สอย 100 ตารางเมตร และ แบบบ้าน Shine ขนาดพื้นที่ใช้สอย 130 ตารางเมตร สำหรับสิ่งอำนวยความสะดวกส่วนกลาง ประกอบด้วย สวน สนามเด็กเล่น และอาคารนิติบุคคล  ทั้งนี้ผลการวิเคราะห์ทางการเงิน พบว่าโครงการนี้ ได้ NPV =  13,167,618.13 และ IRR =29.90%  โดยค่า IRR &gt; WACC ซึ่งถือเป็นโครงการที่น่าลงทุน เนื่องจากมีอัตราผลตอบแทนมากกว่าต้นทุนทางการเงิน อีกทั้ง NPV มีค่าเป็นบวก และระยะเวลาคืนทุน 17.31 เดือน ซึ่งน้อยกว่า 2 ปี นอกจากนี้เมื่อวิเคราะห์ด้วยวิธี Sensitivity Analysis พบว่า  ไม่ควรให้ยอดขายลดลงมากกว่า 9% และควรปิดการขายให้ได้ภายในระยะเวลา 43 เดือน ในขณะเดียวกันเมื่อวิเคราะห์ด้วยวิธี Scenario Analysis พบว่า กรณีที่ดีที่สุด คือการได้ยอดขายเพิ่มขึ้น 5%   และสามารถปิดการขายได้ในระยะเวลา 2 ปี ส่วนกรณีที่แย่ที่สุดคือ ยอดขายลดลงเกิน 5.5 %  และมีระยะเวลาการขายที่มากเกิน 36 เดือน สำหรับผลการวิเคราะห์จุดคุ้มทุน จะอยู่ที่ 56 หลัง จากทั้งหมด 70 หลัง ได้กำไร 14 หลัง ดังนั้นโครงการ EASE Ville จึงมีความเป็นไปได้ในการลงทุน
DOI: 10.14457/tu.the.2016.1033
title: การศึกษาความเป็นไปได้ในการพัฒนาที่ดินบนซอยสุขุมวิท 83 ถนนสุขุมวิท กรุงเทพมหานคร

description: ที่ตั้งโครงการมีขนาด 2 ไร่ 3 งาน 46 ตร.ว.ตั้งอยู่บนถนนสุขุมวิท อยู่ในพื้นที่ที่เข้าถึงทางด่วน ถนนหลัก และถนนรองได้ง่าย มีระยะห่างจากสถานีรถไฟฟ้าอ่อนนุช 350 เมตร เป็นย่านที่เปรียบเสมือนเป็น interchange ของกรุงเทพตะวันออก และเป็นย่านที่รองรับการขยายตัวจากใจกลางเมือง ในขณะที่ที่ตั้งโครงการอยู่ในบริเวณพื้นที่ผังเมืองสีส้ม หรือที่อยู่อาศัยหนาแน่นปานกลาง จึงมีผลให้ก่อสร้างพื้นที่อาคารได้ไม่มากนักจากการวิเคราะห์ทางการตลาดทั้งด้านภาพรวมเศรษฐกิจ ภาพรวมอสังหาริมทรัพย์ในแต่ละประเภท และการศึกษาในพื้นที่ศึกษา 2 กิโลเมตรจากที่ตั้งโครงการ พบว่าที่ดินเหมาะสมในการพัฒนาเป็นคอนโดมิเนียมมากที่สุดเนื่องจาก ตลาดคอนโดมิเนียมในบริเวณอ่อนนุชกำลังขยายขึ้น ช่วงครึ่งปีหลังของปี 2559 พบว่ามีโครงการใหม่เปิดตัวจำนวนมาก มีการตั้งราคาขายที่สูง แต่ก็สามารถรักษายอดขายได้ดี จึงเป็นโอกาสในการพัฒนาแก่ที่ดินแห่งนี้คอนโดมิเนียมที่เหมาะสมในการพัฒนาคือ Fleet Condominium ซึ่งเน้นกลุ่มลูกค้าช่วงอายุ 30-35 ปีที่เป็นพนักงานบริษัทระดับกลางถึงสูง เป็นวัยเริ่มต้นครอบครัว รูปแบบห้องจึงประกอบไปด้วย ห้อง Studio, 1 ห้องนอน, 1 ห้องนอน Plus ซึ่งเป็นรูปแบบห้องเปล่าอเนกประสงค์เพิ่มขึ้นมาเพื่อตอบสนองกลุ่มลูกค้าที่ชอบการทำงานต่างๆ และ 2 ห้องนอน โดยที่ห้องนอนจะมีลักษณะหน้ากว้างมากกว่า 5 เมตรทุกห้อง และมีความสูงฟ้าถึงเพดานที่ 3.5 เมตร โครงการจะเน้นสิ่งอำนวยความสะดวกที่ครบครัน และมีมากกว่าคอนโดมิเนียมทั่วไปเช่น มีห้อง Co-kitchen สนามกีฬาที่หลากหลายขึ้น และมีที่จอดรถ 40% โครงการ Fleet Condominium จึงเป็นอาคารสูง 14 ชั้น รูปแบบตัว L มีทั้งหมด 330 ยูนิต โดยชั้น 1-3 จะเป็นพื้นที่ส่วนกลาง ชั้นพักอาศัยทั้งหมด 10 ชั้นเริ่มที่ชั้น 4-14การกำหนดราคาขายของโครงการจะกำหนดให้ต่ำกว่าคู่แข่ง ราคาขายเฉลี่ยของโครงการเท่ากับ 125,000 บาทต่อตารางเมตร ผ่อนดาวน์ประมาณ 10% หรือจำนวน 36 งวด มีค่าบำรุงรักษาส่วนกลาง 50 บาท/ตารางเมตร/เดือน และเงินกองทุนส่วนกลาง 500 บาท/ตารางเมตรโดยที่จะมีการทำห้องตัวอย่าง สำนักงานขาย ป้ายโฆษณา เพื่อให้เกิดการรับรู้ และมีการจัดทำReview โดยเวปไซท์ Review อสังหาริมทรัพย์ชื่อดัง และจัดจ้างตัวแทนการขาย ในขั้นตอนการขายจะมอบส่วนลด 100,000 บาท ให้กับลูกค้าที่สนใจโครงการในช่วง Presale และแถมเฟอร์นิเจอร์ให้เมื่อโครงการสร้างเสร็จพร้อมเข้าอยู่แต่ยังขายไม่หมด ซึ่งคาดว่าโครงการสามารถทำยอดขายได้เฉลี่ย 23 หน่วยต่อเดือน เทียบเท่ากับค่าเฉลี่ยอัตราการขายของพื้นที่ศึกษา 2 กิโลเมตรรอบโครงการ จึงทำให้โครงการสามารถปิดการขายได้ก่อนสร้างเสร็จ หรือภายใน 3 ปีโครงการ Fleet Condominium สามารถสร้างผลตอบแทนทางการเงินได้ดี กล่าวคือมีอัตราผลตอบแทนภายในอยู่ที่ 11.35% มีมูลค่าปัจจุบันสุทธิที่ 281,267,940 บาท ซึ่งมีค่ามากกว่าศูนย์จึงทำให้เหมาะสมในการลงทุน แต่ควรระวังปัจจัยที่กระทบกับกระแสเงินสดอย่างมาก ได้แก่ ราคาขายของโครงการและค่าก่อสร้างที่ต่ำกว่าสมมุติฐาน
DOI: 10.14457/tu.the.2016.1034
title: การศึกษาความเป็นไปได้ในการพัฒนาโครงการคอนโดมิเนียมบนที่ดินสามย่าน

description: ในทำเลพื้นที่สามย่านที่มีสิ่งอำนวยความสะดวกสบายในการเดินทาง และอยู่ใกล้แหล่งสถานที่ในการดำเนินกิจกรรมต่างๆในชีวิตประจำวัน มีพื้นที่ดินเปล่าที่มีศักยภาพสูงในการพัฒนาโครงการ ด้วยขนาดที่ดิน 2 ไร่ 1 งาน 92.75 ตารางวา ติดริมถนนพระราม 4 บริเวณซอยจอมสมบูรณ์ ซึ่งใกล้สถานีรถไฟฟ้าใต้ดินสามย่านไม่เกิน 500 เมตรและใกล้ทางขึ้นทางด่วนศรีรัชประมาณ 1.20 กิโลเมตร ได้ผ่านขั้นตอนการศึกษาความเป็นไปได้ที่เหมาะสม ในการพัฒนาโครงการคอนโดมิเนียม "Height" ซึ่งเป็นที่อยู่อาศัยในลักษณะประเภทอาคารชุดจำนวน 1 หลังสูง 24 ชั้น (ชั้นละ 3.00 เมตร จำนวนทั้งสิ้น 174 ยูนิต) โครงการจับกลุ่มเป้าหมายลูกค้าโดยพิจารณาการตัดสินใจซื้อ 2 ลักษณะคือ ตามวัตถุประสงค์ในการซื้อ และความสามารถในการซื้อของลูกค้า โดยมุ่งเน้นไปในกลุ่มบุคคลที่ประสบความสำเร็จในชีวิตทางธุรกิจหรือตำแหน่งหน้าที่การงานในระดับสูง และกลุ่มบุคคลที่สามารถพึ่งพาตัวเองได้และเริ่มก้าวไปสู่ความสำเร็จในหน้าที่การงาน ซึ่งมีค่านิยมและความชื่นชอบในรูปแบบของผลิตภัณฑ์ที่โดดเด่นเรื่องการออกแบบที่สามารถสื่อความเป็นตัวเอง และสร้างความภาคภูมิใจในการถือครองเป็นเจ้าของการศึกษาความเป็นไปได้บนพื้นที่ดินเปล่าในทำเลสามย่าน ได้ผ่านขั้นตอนกระบวนการพิจารณาในด้านกายภาพและทำเลที่ตั้ง ด้านกฎหมาย ด้านการตลาด ด้านสถาปัตยกรรมและการก่อสร้าง และด้านการเงิน ซึ่งส่งผลลัพธ์ในเชิงบวกต่อการพัฒนาโครงการและส่งเสริมให้มีความน่าสนใจในการลงทุน โดยการพิจารณาปัจจัยของผลลัพธ์ด้านการเงินพบว่า ผลรวมกระแสเงินสดในการพัฒนาโครงการ(NPV) มีค่าเท่ากับ 208,966,502.70 บาทและอัตราผลตอบแทนในการลงทุน(IRR) มีค่าเท่ากับ 13.81% ซึ่งมากกว่าอัตราคิดลดของโครงการที่ 8.85%
DOI: 10.14457/tu.the.2016.1035
title: การศึกษาความสำเร็จของการลงทุนในกองทรัสต์เพื่อการลงทุนในอสังหาริมทรัพย์ REIT

description: ในปัจจุบันการลงทุนในรูปแบบของกองทรัสต์เพื่อการลงทุนในอสังหาริมทรัพย์ REIT เป็นส่วนหนึ่งของทางเลือกของการลงทุนในปัจจุบัน และได้รับความนิยมมากยิ่งขึ้นในประเทศไทย ในต่างประเทศกองทรัสต์พื่อการลงทุนในอสังหาริมทรัพย์ REIT มีการลงทุนมามากกว่า 10 ปี ขณะที่ประเทศไทยเดิมลักษณะการลงทุนในอสังหาริมทรัพย์ทางอ้อม คือ การลงทุนในกองทุนอสังหาริมทรัพย์ Property Fund ภายหลังมีการยกเลิกการเพิ่มการลงทุนในอสังหาริมทรัพย์ทางอ้อมในรูปแบบกองทุนอสังหาริมทรัพย์ Property Fund และในเวลาต่อมาริเริ่มมีการลงทุนในกองทรัสต์เพื่อการลงทุนในอสังหาริมทรัพย์ REIT ในช่วงปี 2015 เป็นต้นมางานวิจัยครั้งนี้ทำการศึกษาแต่เพียงกองทรัสต์เพื่อการลงทุนในอสังหาริมทรัพย์ REIT โดยกองทรัสต์ที่ทำการศึกษาคือ กองทรัสต์เพื่อการลงทุนในอสังหาริมทรัพย์ REIT ที่มีการจดทะเบียนอยู่ในตลาดหลักทรัพย์แห่งประเทศไทย โดยช่วงระยะเวลาในการศึกษาคือ ตั้งแต่ 1 มกราคม 2015 – 31 ธันวาคม 2016 มีจำนวนทั้งหมด 8 กองทรัสต์ อัตราผลตอบแทนที่ได้รับจากการนำรายได้ค่าเช่าที่ได้รับมาทำการจ่ายเงินหรือจ่ายเป็นอัตราผลตอบแทนให้กับผู้ลงทุนที่เรียกว่า “ผู้ถือใบทรัสต์” ในรูปของเงินปันผล ที่มีการจ่ายอยู่อย่างสม่ำเสมอ โดยผู้วิจัยมีความสนใจในการศึกษาความสำเร็จของการลงทุนในกองทรัสต์เพื่อการลงทุนในอสังหาริมทรัพย์ REIT จากการพิจารณาอัตราผลตอบแทนที่ปรับด้วยค่าความเสี่ยงหรือที่เรียกว่า “ค่า Sharpe Ratio” ซึ่งเป็นตัวที่สะท้อนให้เห็นถึงอัตราผลตอบแทนภายใต้ความเสี่ยงหนึ่งหน่วยที่เหมือนกัน โดยเปรียบเทียบกันระหว่างกองทรัสต์เพื่อการลงทุนในอสังหาริมทรัพย์กับดัชนี SET TRI และดัชนี SETPREIT ในแต่ละช่วงเวลาผลจากการศึกษาที่พิจารณาจากอัตราผลตอบแทนที่ปรับด้วยค่าความเสี่ยงที่ใช้ในการศึกษาครั้งนี้ คือ ค่า Sharpe Ratio โดยทำการศึกษาอัตราผลตอบแทนที่สูงที่สุดที่ปรับด้วยค่าความเสี่ยง(ค่า Sharpe Ratio) ออกเป็น 7 ช่วงระยะเวลา พบว่า ในทุกช่วงเวลาจะมีกองทรัสต์เพื่อการลงทุนในอสังหาริมทรัพย์ REIT อย่างน้อยหนึ่งกองทรัสต์ที่สามารถสร้างอัตราผลตอบแทนได้สูงที่สุด จึงสามารถสรุปได้ว่า การลงทุนที่สร้างอัตราผลตอบแทนได้สูงที่สุดที่ถือเป็นความสำเร็จในการลงทุน คือ การลงทุนในกองทรัสต์เพื่อการลงทุนในอสังหาริมทรัพย์ REIT ซึ่งสามารถสร้างอัตราผลตอบแทนได้มากกว่าดัชนี SET TRI ซึ่งเป็นดัชนีของผลตอบแทนรวมตลาดหลักทรัพย์  และดัชนี SETPREIT ซึ่งเป็นดัชนีของราคาของกองทุนรวมอสังหาริมทรัพย์และกองทรัสต์เพื่อการลงทุนในอสังหาริมทรัพย์ REIT โดยทั้งสองดัชนีเป็นดัชนีมาตรฐานในการวัดอัตราผลตอบแทน(Benchmark)ของการลงทุนในงานวิจัยครั้งนี้ คำสำคัญ: กองทรัสต์เพื่อการลงทุนในอสังหาริมทรัพย์ REIT, อัตราผลตอบแทน, ค่าความเสี่ยง, ค่า Sharpe Ratio, ความสำเร็จ, การลงทุนทางอ้อม
DOI: 10.14457/tu.the.2016.1036
title: การศึกษาความเป็นไปได้ของการพัฒนาที่ดิน อำเภอเมือง จังหวัดฉะเชิงเทรา

description: โครงการ The Wind เป็นโครงการคอนโดมิเนียม 8 ชั้น จำนวน 1 ตึก  ตั้งอยู่บนถนน ฉะเชิงเทรา-บางปะกง ซอย28 อำเภอเมืองฉะเชิงเทรา จังหวัดฉะเชิงเทรา พื้นที่โครงการทั้งหมด 790 ตารางวา  มีจำนวนห้องทั้งหมด 215 ห้อง ประกอบไปด้วย ขนาด 24 ตร.ม. จำนวน 13 ห้อง  ขนาด 26 ตร.ม. จำนวน 146 ห้อง ขนาด 35 ตร.ม. จำนวน 56 ห้อง รูปแบบห้องมี 2 รูปแบบ คือ แบบ studio และแบบ 1 bedroom และมีที่จอดรถประมาณ 50%จากการวิเคราะห์ด้านการตลาดพบว่า ในปี 2559 มีจำนวนอุปทานของคอนโดมิเนียมในอำเภอเมือง จังหวัดฉะเชิงเทราประมาณทั้งสิ้น 740 ยูนิต จากจำนวนทั้งหมด 2 โครงการ โดยราคาเฉลี่ยจะอยู่ที่ไม่กิน 1 ล้านบาท อัตรายอดขายอยู่ที่ประมาณ 74% อัตราความเร็วในการขายอยู่ที่ประมาณ 19 หน่วยต่อเดือน ซึ่งหากปี 2560 ไม่มีโครงการใหม่เพิ่มเติมจะมีจำนวนหน่วยที่เปิดขายอยู่ที่ 287 หน่วย เป็นโอกาสของโครงการที่มีจุดแข็งอยู่ในทำเลที่ตั้งที่ดี เนื่องจากตั้งอยู่ห่างจากถนนสายหลักคือ ถนนฉะเชิงเทรา-บางปะกง เพียง 50 เมตร ซึ่งถนนหลักดังกล่าวเป็นถนนที่เชื่อมโยงการเดินทางโดยรถยนต์และรถสาธารณะไปสู่สถานที่สำคัญ จากการวิเคราะห์ด้านการเงินพบว่าต้นทุนค่าที่ดินประมาณ 19,750,000 บาท พื้นที่ก่อสร้าง 9,918 ตารางเมตร ค่าก่อสร้างทั้งหมด 133,893,000 บาท ใช้ระยะเวลาก่อสร้างทั้งหมด 12 เดือน ต้นทุนโครงการทั้งหมด 180,974,912 บาท พื้นที่ขายทั้งหมด 6,075 ตารางเมตร ราคาขายตารางเมตรละ 36,000 บาท ใช้เวลาการขายทั้งสิ้น 15 เดือน รวมมูลค่าโครงการทั้งหมด 219,734,000 บาท ความเป็นไปได้ทางด้านการเงินโครงการพัฒนาคอนโดมิเนียม จังหวัดฉะเชิงเทรา พบว่ามูลค่าปัจจุบันสุทธิของโครงการเท่ากับ 18,007,454 บาท ซึ่งมีค่ามากกว่าศูนย์ และอัตราผลตอบแทนภายในโครงการเท่ากับ 25.3 %   ซึ่งมากกว่าอัตราผลตอบแทนที่นักลงทุนคาดหวังที่ 10.7%  ดังนั้นโครงการนี้จึงมีความเป็นไปได้ทางด้านการเงิน จากการวิเคราะห์ Scenario Analysis กรณีที่แย่ที่สุดราคาขายเฉลี่ยต่อตารางเมตรลดลง 5% อยู่ที่ 34,361 บาท ต้นทุนค่าก่อสร้างเพิ่มขึ้น 5% อยู่ที่ 14,175 บาท NPV มีค่าเท่ากับ 3,866,348บาท ซึ่งถือว่ามีค่าเป็นบวก แสดงว่าโครงการนี้ให้ผลตอบแทนมากกว่าต้นทุนของโครงการ และ IRR เท่ากับ 14% ซึ่งมากกว่า WACC ซึ่งทางโครงการต้องควบคุมต้นทุนการก่อสร้าง และ ราคาขายให้เหมาะสม และการวิเคราะห์ Sensitivity พบว่า โครงการสามารถรับราคาต้นทุนค่าก่อสร้างต่อตารางเมตรเพิ่มขึ้นได้ประมาณ 15% และลดราคาขายต่อตารางเมตรได้ประมาณไม่เกิน 10% ซึ่งจะทำให้ค่า NPV เป็นบวกและ IRR มีค่ามากกว่า WACC และสามารถทำให้โครงการยังสามารถดำเนินการได้จากการวิเคราะห์โครงการ The wind ทั้งทางด้านกายภาพ กฎหมาย การตลาดและการเงิน จึงสรุปได้ว่าโครงการ The wind มีความเป็นไปได้ในการลงทุน
DOI: 10.14457/tu.the.2016.1037
title: การศึกษาความเป็นไปได้บนที่ดิน ซอยสุขุมวิท 39

description: การศึกษาความเป็นไปได้ของที่ดิน ตั้งอยู่บน ถนนสุขุมวิท 39 ในซอยพร้อมมิตร เขตวัฒนา กรุงเทพมหานคร มีเนื้อที่ทั้งสิ้นประมาณ 1-0-67 ไร่ หรือ 467 ตารางวา จากการวิเคราะห์ด้านทำเลที่ตั้ง ทั้งกายภาพและกฎหมายต่างๆที่เกี่ยวข้องรวมถึงการออกแบบและวางผังโครงการ จนถึงการวิเคราะห์ความเป็นไปได้ด้านการก่อสร้างประกอบกับการศึกษาด้านการตลาด โดยศึกษาด้านประชากรศาสตร์ และการทำแบบสำรวจความต้องการของกลุ่มเป้าหมาย และจัดวางตำแหน่งของตัวผลิตภัณฑ์เพื่อตอบสนองความต้องการของกลุ่มลูกค้า สรุปรูปแบบโครงการ ควรพัฒนาเป็นโครงการที่อยู่อาศัยประเภทบ้านแฝด แบบ Super Luxury เป็นบ้านแฝด 5 ชั้น ทั้งหมด 8 ยูนิต มีระยะเวลาในการพัฒนาโครงการทั้งสิ้น 21 เดือน ได้นำมาเปรียบเทียบคู่แข่งแล้ว พบว่า โครงการสามารถแข่งขันกับคู่แข่งได้ จึงทำให้มีความเป็นไปได้ทางการตลาดค่อนข้างมากการออกแบบโครงการเน้นให้มีความหรูหรา ผสมผสานความทันสมัยแบบ Modern Luxury โดยมีแรงบันดาลใจจากแมนฮัตตันในมหานครนิวยอร์ค “Living a Manhattan Lifestyle” มีจุดขายที่ลักษณะของตัวบ้านได้ถูกออกแบบโดยเน้นที่ความเป็นส่วนตัวของผู้อยู่อาศัย สามารถใช้พื้นที่ใช้สอยได้อย่างเต็มที่ โดยกลุ่มเป้าหมายหลัก คือ เจ้าของธุรกิจ ที่ต้องการที่อยู่อาศัยสำหรับครอบครัว ด้านการเงิน จากการวิเคราะห์กระแสเงินสดของโครงการ พบว่า โครงการมีความเป็นไปได้ที่จะลงทุน โดยที่ NPV เท่ากับ 83,427,948 บาท และมูลค่าปัจจุบันสุทธิของโครงการ เท่ากับ 19,724,664 บาท ซึ่งมีค่ามากกว่าศูนย์แสดงให้เห็นว่าโครงการนี้สามารถให้กระแสเงินสดสุทธิที่มีค่าเป็นบวก เมื่อคำนึงถึงมูลค่าของเงินตามเวลาและต้นทุนเงินที่ใช้ไป โดยใช้อัตราคิดลดที่ 10.33% ซึ่งเป็นต้นทุนเฉลี่ยของเงินทุน (WACC) โครงการนี้จึงมีความน่าสนใจในการลงทุนในการวิเคราะห์ Scenario ของโครงการตามสถานการณ์ต่างๆ โดยมีค่า NPV, IRR จากการวิเคราะห์ความเป็นไปได้ทางการเงิน โดยการจำลองการรับรู้รายได้และรายจ่ายของโครงการในสถานการณ์ปกติ หรือสถานการณ์ที่มีความเป็นไปได้มากที่สุดในปัจจุบัน พบว่า NPV เท่ากับ 19,724,664 ซึ่งมากกว่า 0 และได้ IRR ที่ 28.96% ซึ่งสูงกว่า Discount rate (WACC: 10.33%) โครงการนี้จึงมีความเป็นไปได้ทางการเงิน โครงการใช้ระยะเวลาในการปิดโครงการอยู่ที่ 21เดือน ซึ่งแสดงถึงโอกาสในการลงทุนที่น่าสนใจ ดังนั้น โครงการ  บ้านแฝดระดับ Super Luxury จึงมีความเป็นไปได้และน่าลงทุน
DOI: 10.5281/zenodo.1254254
title: Dataset Used To Perform Focus Groups In Spain (Related To M-Resist Project)

description: Dataset used to perform the following manuscript: 

- Huerta-Ramos E, Marcó-García S, Escobar-Villegas MS, Rubio-Abadal E, Ochoa S, Grasa Bello EM, Alonso Solís  A, Rabella M, Berdun J, Hospedales M, M-Resist G, Corripio I, Usall J. <em>m-RE</em><em>SIST, a complete m-Health solution for patients with treatment resistant schizophrenia: a qualitative study of user needs and acceptability in the Barcelona metropolitan area.</em> Actas Españolas de Psiquiatría. 2017 Nov;45 (6):277-89. Epub 2017 Nov 1.

The sample of this article was the data obtained from 14 out-patients with TRS, 9 family members with the role of main carer, and 13 mental health professionals, from March to June (2015). The activities related to the manuscript were the following: 5 discussion groups (2 with professionals, 2 with patients, and 1 with family members) were performed in Parc Sanitari Sant Joan de Déu (PSSJD), representing Barcelona metropolitan area. In addition, 8 individual interviews were held (4 with patients and 4 with family members). All recorded data was analyzed following discourse analysis as the analytical approach.
DOI: 10.5281/zenodo.1254255
title: Dataset Used To Perform Focus Groups In Spain (Related To M-Resist Project)

description: Dataset used to perform the following manuscript: 

- Huerta-Ramos E, Marcó-García S, Escobar-Villegas MS, Rubio-Abadal E, Ochoa S, Grasa Bello EM, Alonso Solís  A, Rabella M, Berdun J, Hospedales M, M-Resist G, Corripio I, Usall J. <em>m-RE</em><em>SIST, a complete m-Health solution for patients with treatment resistant schizophrenia: a qualitative study of user needs and acceptability in the Barcelona metropolitan area.</em> Actas Españolas de Psiquiatría. 2017 Nov;45 (6):277-89. Epub 2017 Nov 1.

The sample of this article was the data obtained from 14 out-patients with TRS, 9 family members with the role of main carer, and 13 mental health professionals, from March to June (2015). The activities related to the manuscript were the following: 5 discussion groups (2 with professionals, 2 with patients, and 1 with family members) were performed in Parc Sanitari Sant Joan de Déu (PSSJD), representing Barcelona metropolitan area. In addition, 8 individual interviews were held (4 with patients and 4 with family members). All recorded data was analyzed following discourse analysis as the analytical approach.
DOI: 10.14457/tu.the.2016.1039
title: การศึกษาความเป็นไปได้ในการพัฒนาที่ดินในซอยลาดพร้าว 19

description: การศึกษาความเป็นไปได้ในการพัฒนาที่ดินในซอยลาดพร้าว 19 บนที่ดินขนาด 375 ตารางวา ในซอย ลาดพร้าว 19 อยู่ห่างจากรถไฟฟ้าใต้ดินสถานีลาดพร้าวเป็นระยะ 500 เมตรจากการวิเคราะห์ปัจจัยทางด้านกายภาพ ทำเลที่ตั้ง และสำรวจตลาดราคา พบว่าคอนโดมิเนียมประเภท Low rise มีความเหมาะสมที่สุดในการพัฒนาโครงการบนที่ดินแห่งนี้ จากการศึกษาภาพรวมของตลาดอสังหาริมทรัพย์ในย่านลาดพร้าวพบว่า ไม่มีคอนโดมิเนียมประเภท Low rise ที่อยู่ห่างจากรถไฟฟ้าใต้ดินสถานีลาดพร้าวเป็นระยะ 500 เปิดขายแล้ว แต่ความต้องการซื้อยังคงมีอยู่จึงได้ศึกษาเปรียบเทียบคู่แข่งเพื่อนำมาพัฒนารูปแบบโครงการ โดยโครงการ The View 19 นี้ จะมี 6 ชั้น ออกแบบในคอนเซปต์ contemporary tropical style มี 3 ประเภทห้อง ได้แก่ Studio 22.5 ตร.ม. 1-bedroom unit 30 ตร.ม. 2-bedroom unit 45 ตร.ม. โดยมีจำนวนทั้งสิ้น 79 ยูนิต คิดเป็นพื้นที่ขาย 2,775 ตร.ม. มีราคาเฉลี่ยที่ 2,721,621.84 บาทในกรณีปกติมูลค่าโครงการคิดเป็น 2,721,621.84 บาท โดยมีค่า IRR เท่ากับ 35% และค่า NPV เท่ากับ 24,386,688 เมื่อวิเคราะห์กรณีที่ดีที่สุดจะมีค่า IRR เท่ากับ 46% และค่า NPV เท่ากับ 36,407,873 และกรณีที่แย่ที่สุดจะมีค่า IRR เท่ากับ 24% และค่า NPV เท่ากับ 12,393,894 จากการพิจารณาจากเครื่องมือชี้วัดทางการเงินแล้วผู้ศึกษามีความเห็นว่าโครงการนี้มีความน่าสนใจในการลงทุน
DOI: 10.14457/tu.the.2016.1041
title: การศึกษาความเป็นไปได้ในการพัฒนาโครงการบนที่ดินเปล่า ถนนอุดมสุข ซอย11

description: การศึกษาความเป็นไปได้ในการพัฒนาโครงการบนที่ดินเปล่า ถนนอุดมสุข ซอย 11 บนที่ดินขนาด 2 ไร่ 2 งาน 0 ตารางวา จากการวิเคราะห์ปัจจัยทางด้านกายภาพ ทำเลที่ตั้ง และกฎหมายต่างๆที่เกี่ยวข้อง พร้อมทั้งได้ทำการสำรวจในส่วนของการตลาด พบว่าแนวทางที่เหมาะสมที่สุดในการพัฒนาที่ดินคือการพัฒนาในรูปแบบของคอนโดมิเนียมเพื่อขาย จากการสำรวจภาพรวมตลาดคอนโดมิเนียมในเขตบริเวณพื้นที่ศึกษา พบว่าราคาเฉลี่ยต่อตารางเมตรอยู่ที่ 96,000 บาท โดยระดับราคาของทางโครงการที่ศึกษามีราคาเฉลี่ยต่อตารางเมตรอยู่ที่ประมาณ 89,000 บาทนั้นเป็นช่วงราคาที่ดีเมื่อเทียบกับตลาด ในส่วนของรูปแบบโครงการแบ่งออกเป็น 8 ชั้น สองอาคาร จำนวนยูนิตทั้งหมด 294 ยูนิต แบ่งเป็นห้องแบบ Studio ขนาด 22 - 27 ตร.ม และ ห้องแบบ 1 Bed Room ขนาด 31.5 – 38 ตร.ม โดยราคาเริ่มต้นของโครงการอยู่ที่ 2,0180,500 บาทไปจนถึง 3,505,500 บาท จากการวิเคราะห์ปัจจัยทางด้านการเงิน มูลค่าโครงการรวม 786,740,000.00 บาทบาท  จากการวิเคราะห์ผ่านสมมติภาพที่ต่างกัน 3 สมมติภาพ ( Scenario Analysis ) หากเป็นกรณีปกติ โครงการจะมีผลตอบแทนภายใน 24.376% มูลค่าปัจจุบันสุทธิ 29,392,711.74 บาท หากเป็นกรณีที่ดี ทางโครงการจะมีผลตอบแทนภายใน 46.664% มูลค่าปัจจุบันสุทธิ 74,284,977.34 บาท และ หากเป็นกรณีที่แย่ โครงการจะมีผลตอบแทนภายใน 3.395 % มูลค่าปัจจุบันสุทธิ เป็นติดลบ 15,499,553.56 บาท จากการพิจารณาปัจจัยต่างๆแล้วผู้ศึกษาจึงมีความเห็นว่าโครงการนี้มีความน่าสนใจในการลงทุน แต่มีข้อควรระวังหากจะพัฒนาโครงการ ซึ่งในกรณีที่แย่ที่สุดคือ ราคาขายลดลง 5% และ ต้นทุนการก่อสร้างเพิ่มขึ้น 5% อาจส่งผลให้ค่า NPV ออกมาเป็นค่าติดลบได้
DOI: 10.14457/kku.res.2002.85
title: สภาพปัจจุบัน ปัญหาและความต้องการเกี่ยวกับการใช้คอมพิวเตอร์ช่วยสอน ในสาขาช่างอุตสาหกรรม
DOI: 10.14457/kku.the.2002.418
title: คุณลักษณะคนดีในทัศนะของผู้บริหารการศึกษาไทย : กรณีศึกษา จังหวัดขอนแก่น
DOI: 10.14457/kku.the.2002.419
title: ระดับการปฏิบัติงานของครูต้นแบบภาคตะวันออกเฉียงเหนือ ภายหลังได้รับการคัดเลือกตามเกณฑ์ของสำนักงานคณะกรรมการการศึกษาแห่งชาติ
DOI: 10.5517/ccdc.csd.cc1mmmc7
title: CCDC 1508409: Experimental Crystal Structure Determination

description: Related Article: D. Meziani, Y. Roumila, R. Bagtache, K. Abdmeziem, M. Trari|2018|Inorg.Chim.Acta|480|177|doi:10.1016/j.ica.2018.05.019
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.